สกู๊ปหน้า 1 : ใบสั่งปั้นเหน่งผีตายโหง ไสยเวทมนตร์ดำคืนชีพ
จอมขมังเวท ลักขโมยตัดกะโหลกศีรษะ หรือชิ้นส่วน ศพผีตายโหง ที่ถูกเก็บ ดอยศพ ไว้ในป่าช้า (คำว่าดอยภาษาอีสานหมายถึงการเก็บศพเอาไว้) ยังคงเกิดขึ้นอยู่เป็นระยะตามพื้นที่ภาคตะวันออกเฉียงเหนือ โดยเฉพาะ อีสานตอนล่าง นับเป็นเรื่องลี้ลับในชุมชนตามแนวชายแดนไทย-กัมพูชา,บ่อยครั้งที่เป็นข่าวมักมีเหตุโจรใจบาปนำไปทำเป็นเครื่องรางของขลังและทำพิธีสะกดวิญญาณ นำไปเป็นทาสรับใช้ทำร้ายผู้อื่น,เหตุตัดหัวศพในป่าช้าบ้านหนองมะแซว ต.ดูน อ.กันทรารมย์ จ.ศรีสะเกษ จึงไม่ใช่เป็นครั้งแรกที่เกิดขึ้นและอาจไม่ใช่ครั้งสุดท้าย,เพราะตามวิถีชีวิตคนพื้นถิ่นแห่งนี้ต่างมีความเชื่อมาช้านาน ในเรื่อง ,วิชาอาคม พิธีกรรม ทางพุทธเวท และไสยเวท, ได้รับการถ่ายทอดสืบต่อกันมาจากบรรพบุรุษจากรุ่นต่อรุ่นจวบกระทั่งยุคสมัยปัจจุบัน โดยเฉพาะ ,คุณไสยเขมร, เลื่องลือกันนักกันหนาถึงขั้นได้ชื่อว่า ,แรงสุดในบรรดาสายไสยศาสตร์,แม้ยามไม่สบายเจ็บไข้ได้ป่วย เข้ารักษาตามโรงพยาบาลยังไงก็ไม่หาย เสมือนอาการลักษณะ ,ถูกของมนตร์ดำ, จนหมดหนทางรักษา ก็มักหันหาบุคคลที่สามารถรักษาด้วย ,หมอเขมร, หรือ ,หมอธรรม, แบบความเชื่อของชาวบ้าน ที่เป็นคนมีวิชาอาคมคุณไสยขาว ยึดอยู่ในศีลธรรม ในการใช้ช่วยเหลือคนที่เดือดร้อนจริง,ด้วยการประกอบพิธีปัดเป่าคลายความทุกข์โรคภัยไข้เจ็บนี้บ้างก็หายเป็นปลิดทิ้งบ้างก็ยังต้องทนทรมาน กลายเป็นวิถีตามภูมิปัญญาท้องถิ่น และไสยเวทโบราณเขมรพื้นถิ่นคนชายแดน,แต่เหรียญย่อมมีสองด้านเสมอ ในกลุ่มหมอเขมรก็มีบางคนรักษาศีลอยู่ในธรรมไม่ได้ กลับใช้ความรู้ที่มีทำ ,คุณไสย ,ทำร้ายคนอื่น ที่ไม่มีทางสู้ เรียกว่า ,อวิชชา, จากการได้ร่ำเรียนรู้มาใช้ในทางไม่ถูกต้อง,กลายมาเป็น ,ไสยเวทมนตร์ดำ, ที่เป็น ,สิ่งลี้ลับ, มีความเชื่อกันว่า ใช้วิชาอาคมนี้แทนมีด ดาบ ปืน ถูกนำมาประกอบพิธีในการทำร้ายผู้อื่น,มีทั้งใช้ ผีเลี้ยง ที่ได้มาจากการใช้กระดูกผีตายโหง นำมาเลี้ยง สั่งให้ไปทำร้ายผู้อื่น หรือเข้าสิง ทำให้เกิดการเจ็บป่วยขึ้น,ในความน่ากลัวของคุณไสยนี้ยังมีในเรื่องการใช้สิ่งของเสกเข้าไปอยู่ในร่างกาย เช่น เสกหนังควายเข้าท้อง เสกเส้นผม ตะปูตอกฝาโลง และใบมีด สารพัดสิ่งเสกได้ และยังมีการทำหุ่นพยนต์ควายธนู ให้ออกไปขวิดชนทำร้ายผู้อื่น แต่ที่มักเห็นกันบ่อยคุณไสยทั่วไป คือ น้ำมันพราย มหาเสน่ห์ ให้คนรักคนหลง,หากใครโดนคุณไสยมักไม่มีวิธีใดรักษาได้ เว้นแต่ต้องให้คนทำคุณไสยเป็นคนแก้ หรือใช้ผู้รู้มีวิชาคุณไสยแกร่งกล้ากว่าเป็นผู้แก้แต่ต้องเสียค่าไหว้ครูรักษาตามสมควร,ความเชื่อและความนิยมใช้คุณไสยมนตร์ดำนี้ ,พี่ทัย, อายุ 52 ปี อดีตคนติดตามหมอเขมร ใน จ.ศรีสะเกษ ให้ข้อมูลว่าเรื่องนี้ไม่เชื่อแต่อย่าลบหลู่ตามแนวชายแดนไทย-กัมพูชา ในบางชุมชนพื้นที่ จ.บุรีรัมย์ สุรินทร์ ศรีสะเกษ ยังมีบุคคลที่ได้รับถ่ายทอดวิชาคาถาอาคมมาจากบรรพบุรุษหลงเหลืออยู่ ในการประกอบพิธีแก้คุณไสย ให้กับบุคคลถูกกลั่นแกล้งด้วยมนตร์ดำ เพื่อนำสิ่งไม่ดีออกจากร่างกาย ให้เห็นอยู่ตลอดทุกวัน,สาเหตุเพราะยังมีการใช้ ไสยศาสตร์ มนตร์ดำ มุ่งทำร้ายกันและกัน โดยเฉพาะทำยามหาเสน่ห์หรือยาสั่งกันในพื้นที่นี้บางคนมีอาการเจ็บป่วยบางอย่าง นำตัวไปรักษากลับไม่ดีขึ้น หรือถูกวิญญาณมาเข้าสิงเอาชีวิต หรือทำให้เจ็บป่วย,ย้อนไปสัก 40 กว่าปีก่อนนี้หลังเหตุการณ์เขมรแดงแตก ต่างทะลักแตกเข้ามาอยู่ตามแนวชายแดนไทย-กัมพูชา ทำให้มีคนไทยเชื้อสายกัมพูชาอาศัยมากมาย ที่ใช้ภาษากัมพูชา และสืบทอดวัฒนธรรมประเพณีกันอยู่ที่บางคนมีวิชาอาคมไสยศาสตร์ เปิดสำนักรักษาคนถูกไสยศาสตร์ มนตร์ดำ,กระทั่งเริ่มพูดถึง ,หมอธรรม, บางคนเรียกว่า ,หมอเขมร, ที่มีวิชาอาคมและวิชาการใช้สมุนไพรที่ร่ำเรียนมาช่วยรักษาโรคผู้ป่วยตามธรรมชาติ หรือโรคอันเกิดจากมนตร์ดำ และโรคภัยเกิดจากภูตผีปีศาจ,สิ่งนี้ต้องรักษาด้วยการใช้คาถาอาคมหรือสมุนไพร ประกอบตามวิธีแบบผสมผสานใช้ในการรักษา คนถูกของ ตามความเชื่อ,ยุคนั้นไม่มีอนามัยตำบลมากมายเหมือนทุกวันนี้ หากใครเจ็บป่วย ต้องเดินทางไปรักษาที่ในโรงพยาบาลประจำอำเภอเท่านั้น ซึ่งในการเดินทางต่างมีความลำบาก กลายเป็นอุปสรรคให้ชาวบ้านเจ็บป่วยต้องหันเข้ามารักษากับหมอพื้นบ้านนี้ ที่มีบทบาทรุ่งเรืองอย่างมาก เพราะมีรายได้จากการเรียกเก็บเงินค่าไหว้ครูในการรักษา,ทำให้ชาวบ้านต้องการเรียนวิชาไสยเวทนี้ จนเกิดการต่อสู้แข่งขันกัน ในเชิงธุรกิจ ที่อาจเรียกว่า พุทธพาณิชย์ เพื่อให้เกิดมีรายได้,มีการสะสมไสยศาสตร์ด้านมืด ตะปูตอกฝาโลง ผ้าห่อศพ หนังควาย หนังหมู หุ่นพยนต์ควายธนู ใช้ทำคุณไสย อีกทั้งยังมีการสะสมดวงวิญญาณของผีตายโหง ที่ต้องใช้ชิ้นส่วนกระดูกคนตายเฮี้ยนๆ โดยเฉพาะกะโหลก ได้ผลแรงที่สุด มาเป็นทาสรับใช้ให้ไปทำร้ายผู้อื่น ให้ต้องรับความทุกข์ทรมาน มีอาการเจ็บป่วย จนถึงขั้นเอาชีวิต,สร้างความนิยมให้รับรู้กันว่าตัวเองมีวิชาอาคมไสยเวทแกร่งกล้า ทำให้ชาวบ้านต้องหวังพึ่งพารักษาแก้คุณไสยเรียกเก็บค่าไหว้ครูราว 100-500 บาทต่อครั้ง หรือทำเรื่องเกี่ยวกับมหาเสน่ห์ต่างๆ แต่เลวร้ายกว่านั้นรับจ้างทำคุณไสยครอบงำคนที่มีความเกลียดชังกัน หวังให้เขามีอันเป็นไป ที่มีค่าไหว้ครูหลักพันบาท,หรือแม้สิ่งของ ทรัพย์สูญหาย ก็ต้องเข้าพึ่งหมอธรรม ใช้ผีเลี้ยง ตามหาจนได้คืนมา เช่น ,วัว ควาย, ชาวบ้านหาย มาขอให้หมอธรรมช่วยไม่ทันข้ามคืนด้วยซ้ำ ก็ได้คืนครบทุกตัวน่าอัศจรรย์ใจจริงๆ,ครานั้นใครมีวิชาอาคมย่อมได้เปรียบ ไม่มีใครกล้ายุ่งเกี่ยว ทุกคนให้ความเคารพนับถือ ในแต่ละตำบลต้องมีหมอธรรมไม่ต่ำกว่า 10 สำนัก ทุกคนมักมีรายได้เป็นกอบเป็นกำ บางคนมีฐานะร่ำรวยขึ้น,ครั้งหนึ่งเห็นกับตามีชาวบ้านไม่เชื่อว่าหมอธรรมมีวิชาอาคม เกิดท้าทายลองของกันในวงสุราขึ้น ทันใดนั้นได้ทำพิธีเสกตะปูตอกฝาโลง ให้ไปอยู่ในลูกแตงโม ทุกคนถึงกับตะลึงไม่เชื่อก็ต้องเชื่อกัน ,พี่ทัย, ว่า,ในอดีตหมอธรรมที่วิชาอาคมเก่งกล้าจริงๆ ต้องมีหัวกะโหลกผีตายโหงแต่ไม่โชว์กัน มักจัดเก็บไว้ในห้องทำพิธีโดยเฉพาะเพราะสิ่งนี้สามารถป้องกันอันตรายจากภูตผีปีศาจมารังควาน หรือหมอเขมรทำของมาทำร้ายได้,ทว่า,ไสยดำหรือมนตร์ดำ, เป็นสายด้านมืดที่ต้องคำสาป คนเรียนต้องปฏิบัติ เพราะมนตร์ดำอาจย้อนกลับมาทำร้ายคนในครอบครัวและตัวเองได้ เจ็บป่วยเรื้อรัง ทำมาหากินไม่รุ่งเรือง มักมีการคัดค้านไม่ให้เรียนกันหรือผู้ที่มีวิชาก็ไม่ถ่ายทอดวิชาต่อ ทำให้มนตร์ดำคาถาด้านนี้มีผู้สืบทอดลดน้อยลงอย่างมาก,ในยุคปัจจุบันหมอด้านมนตร์ดำมีน้อยมากแทบไม่หลงเหลือ แต่เหตุการณ์ตัดหัวผีตายโหงที่มักเกิดขึ้นบ่อยนั้น ต้องมีคนสั่งการ ระดับผู้มีวิชาอาคมแกร่งกล้า เพราะหากผิดพลาด มีโอกาสย้อนกลับมาทำร้ายตัวเอง,และไม่เชื่อว่านำวิญญาณไปเลี้ยง ใช้ทำคุณไสย ทำร้ายผู้อื่นเหมือนอดีต,สิ่งที่มีโอกาสเป็นไปได้มองไปในเรื่องมี ,ออเดอร์,นำไปทำ ,ปั้นเหน่ง, หรือหน้าผากผีตายโหง ขายพวกชอบเล่นไสยศาสตร์ มนตร์ดำ ที่มีราคาสูงมาก เพราะเชื่อว่ามีพุทธคุณครบด้านเมตตามหานิยม มหาเสน่ห์ พรายกระซิบช่วยระวังป้องกันภัย เตือนภัย ให้แคล้วคลาด ใช้ป้องกันเหตุคุณไสย ขอโชคลาภ รวมถึงค้าขายรุ่งเรือง,ไสยศาสตร์มนตร์ดำ ไม่ใช่มีเฉพาะคนไทย ,มีความเชื่อ, หากแต่ยังมีคนต่างแดน ,ก็เชื่อ,นิยมชื่นชอบ จนกลายเป็นธุรกิจส่งออกทำให้คนร่ำรวยมาไม่รู้เท่าไหร่ต่อเท่าไหร่แล้ว,เรื่องทำนองอย่างนี้ ไม่เชื่ออย่าลบหลู่แม้คนไม่เชื่อเองก็ไม่กล้าพูดเต็มปาก เพราะไม่มีใครสามารถพิสูจน์ได้ ที่ยังถือกันว่าเป็นสิ่งลี้ลับ ที่มีอยู่จริง.
จอมขมังเวท ลักขโมยตัดกะโหลกศีรษะ หรือชิ้นส่วน ศพผีตายโหง ที่ถูกเก็บ ดอยศพ ไว้ในป่าช้า (คำว่าดอยภาษาอีสานหมายถึงการเก็บศพเอาไว้) 
สกู๊ปหน้า1,ไสยศาสตร์,มนตร์ดำ,ผีตายโหง,ปั้นเหน่ง,เครื่องรางของขลัง,ศรีสะเกษ,ข่าวทั่วไป